नीरव मोदी के पास था राजा रवि वर्मा समेत बड़े चित्रकारों का पेंटिंग कलेक्शन, सिर्फ दो की नीलामी 36 करोड़ में  
नीरव मोदी के पेटिंग कलेक्शन की नीलामी
सिर्फ दो पेटिंग 36 करोड़ में बिकी
कुल 68 पेंटिग्स को नीलामी लगवाई
आयकर विभाग ने भगोड़े हीरा व्यापारी नीरव मोदी के स्वामित्व वाली पेंटिग्स की मंगलवार को हुई नीलामी से 59.37 करोड़ रूपये हासिल किए. विभाग ने उसकी कुल 68 पेंटिग्स को नीलामी लगवाई. मोदी पर विभाग का 97 करोड़ रूपये बकाया है. विभाग ने नीलामी के लिए निजी नीलामी कंपनी की मदद ली. इस काम के लिए कंपनी को कमीशन देने के बाद विभाग के खाते में 54.84 करोड़ रुपए आएंगे. इन पेंटिग्स में महान चित्रकार राजा रवि वर्मा, वीएस गायतोंडे, एफएन सूजा, जगन चौधरी और अकबर पद्मसी की कलाकृतियां शामिल हैं. मोदी इस समय लंदन की जेल में है.

2 paintings of Nirav Modi's collection-Untitled oil on canvas(pic 1) by VS Gaitonde sold for Rs 22 cr;oil on canvas depicting Maharaja of Tranvancore&his younger brother welcoming Richard Temple-Grenville,3rd Duke of Buckingham(pic 2) sold for Rs 14 cr(Pics courtesy- Saffron Art) pic.twitter.com/RNxq69G9Fu

मुंबई में कुल 68 पेंटिंग्स नीलामी के लिए प्रदर्शित की गई, जिसमें से 55 पेंटिंग्स बिकी. नीरव मोदी के संग्रह से पेंटिंग्स की नीलामी ने 54.84 करोड़ रुपये की राशि जुटाई है जो आयकर विभाग को सौंपी जाएगी. नीरव मोदी के कलेक्शन में सिर्फ दो पेंटिंग 36 करोड़ की बिकी. पहली पेंटिंग जो मशहूर चित्रकार वीएस गायतोंडे की है, जिसे 22 करोड़ में खरीदी गई. जबकि दूसरी पेटिंग में त्रावणकोर के महाराजा और उनके छोटे भाई, रिचर्ड टेम्पल-ग्रेनविले; जो बकिंघम के तीसरे ड्यूक थे, का स्वागत हुए दिखाया गया है. इस पेटिंग को 14 करोड़ में खरीदा गया. इन दोनों पेटिंग्स के कर्टसी सैफ्रॉन आर्ट (Saffron Art) को दी गई है.
बता दें, लंदन में गिरफ्तार भगोड़े कारोबारी नीरव मोदी(Nirav Modi) को भारत लाना अभी आसान नहीं है. कई प्रक्रियाएं पूरी करनी होगीं. ब्रिटेन के एक शीर्ष कानून विशेषज्ञ ने बुधवार को कहा कि नीरव के खिलाफ प्रत्यर्पण की प्रक्रिया शुरू होने में सभवत: लंबा वक्त लग सकता है. वेस्टमिंस्टर कोर्ट ने 13 मार्च को नीरव मोदी के खिलाफ गिरफ्तारी वारंट जारी किया था, जिसके बाद उसे बुधवार को गिरफ्तार किया गया. भारत सरकार ने इसे एक बड़ी जीत बताया है. पिछले सप्ताह भारतीय लोग नीरव मोदी को ऑस्ट्रिच के चमड़े के जैकेट पहने लंदन में बेपरवाह तरीके से घूमते देख चकित रह गए थे.